
PRILOGA I

POVZETEK GLAVNIH ZNAČILNOSTI ZDRAVILA



1.	IME ZDRAVILA

Prasugrel Viatris 5 mg filmsko obložene tablete
Prasugrel Viatris 10 mg filmsko obložene tablete


2.	KAKOVOSTNA IN KOLIČINSKA SESTAVA

Prasugrel Viatris 5 mg

Ena tableta vsebuje 5 mg prasugrela v obliki prasugrel besilata.

Prasugrel Viatris 10 mg

Ena tableta vsebuje 10 mg prasugrela v obliki prasugrel besilata.

Pomožna snov z znanim učinkom

Ena filmsko obložena tableta vsebuje 0,016 mg barvila oranžno  FCF (E110).

Za celoten seznam pomožnih snovi glejte poglavje 6.1.


3.	FARMACEVTSKA OBLIKA

filmsko obložena tableta

Prasugrel Viatris 5 mg
Rumena bikonveksna filmsko obložena tableta v obliki kapsule, velikosti 8,15 mm × 4,15 mm, z vtisnjeno oznako »PH3« na eni in »M« na drugi strani.

Prasugrel Viatris 10 mg
Bež bikonveksna filmsko obložena tableta v obliki kapsule, velikosti 11,15 mm × 5,15 mm, z vtisnjeno oznako »PH4« na eni in »M« na drugi strani.


4.	KLINIČNI PODATKI

4.1	Terapevtske indikacije

Zdravilo Prasugrel Viatris, dano sočasno z acetilsalicilno kislino (ASK), je indicirano za preprečevanje aterotrombotičnih dogodkov pri odraslih bolnikih z akutnim koronarnim sindromom (t.j. nestabilna angina pektoris, miokardni infarkt brez elevacije ST spojnice [UA/NSTEMI - unstable angina/non-ST segment elevation myocardial infarction] ali miokardni infarkt z elevacijo ST spojnice [STEMI - ST segment elevation myocardial infarction], ki imajo primarno ali odloženo perkutano koronarno intervencijo (PCI-percutaneous coronary intervention).

Za nadaljnje informacije glejte poglavje 5.1.

4.2	Odmerjanje in način uporabe

Odmerjanje

Odrasli
Odmerjanje zdravila Prasugrel Viatris je treba začeti z enkratnim 60 mg polnilnim odmerkom in nato nadaljevati z 10 mg enkrat na dan. Bolnikom z UA/NSTEMI, pri katerih je koronarna angiografija opravljena v 48 urah po sprejemu, je treba polnilni odmerek dati le v času perkutane koronarne intervencije (glejte poglavja 4.4, 4.8 in 5.1). Bolniki, ki jemljejo zdravilo Prasugrel Viatris, morajo dnevno jemati tudi ASK (75 mg do 325 mg).

Pri bolnikih z akutnim koronarnim sindromom (AKS), ki so zdravljeni s PCI, lahko predhodna prekinitev kakršnegakoli zdravila proti trombocitom, vključno z zdravilom Prasugrel Viatris, vodi v povečano tveganje za trombozo, miokardni infarkt ali smrt zaradi osnovne bolnikove bolezni. Priporoča se zdravljenje do 12 mesecev, razen če je prekinitev zdravljenja z zdravilom Prasugrel Viatris klinično indicirana (glejte poglavji 4.4 in 5.1).

Bolniki, stari ≥ 75 let
Uporaba zdravila Prasugrel Viatris pri bolnikih, starih ≥ 75 let, na splošno ni priporočena. Če je po skrbni oceni lečečega zdravnika glede posameznikove koristi/tveganja (glejte poglavje 4.4) zdravljenje v starostni skupini bolnikov ≥ 75 let potrebno, mora biti po enkratnemu 60 mg polnilnemu odmerku predpisan nižji vzdrževalni odmerek 5 mg. Bolniki ≥ 75 let so bolj nagnjeni h krvavitvi in bolj izpostavljeni aktivnemu presnovku prasugrela (glejte poglavja 4.4, 4.8, 5.1 in 5.2).

Bolniki, ki tehtajo < 60 kg
Odmerjanje zdravila Prasugrel Viatris je treba začeti z enkratnim 60 mg polnilnim odmerkom in nato nadaljevati s 5 mg enkrat na dan. 10 mg vzdrževalni odmerek ni priporočljiv, in sicer zaradi večje izpostavljenosti aktivnemu presnovku prasugrela in povečanemu tveganju za krvavitev ob prejemanju 10 mg odmerka enkrat na dan pri bolnikih, ki tehtajo < 60 kg, v primerjavi z bolniki ≥ 60 kg (glejte poglavja 4.4, 4.8 in 5.2).

Okvara ledvic
Prilagoditev odmerka ni potrebna pri bolnikih z okvaro ledvic, vključno z bolniki s končno ledvično odpovedjo (glejte poglavje 5.2). Terapevtske izkušnje pri bolnikih z okvaro ledvic so omejene (glejte poglavje 4.4).

Okvara jeter
Prilagoditev odmerka ni potrebna pri bolnikih z blago do zmerno okvaro jeter (razreda A in B po Child Pugh­u) (glejte poglavje 5.2). Terapevtske izkušnje pri bolnikih z blago in zmerno okvaro jeter so omejene (glejte poglavje 4.4). Zdravilo Prasugrel Viatris je kontraindicirano pri bolnikih s hudo okvaro jeter (razred C po Child-Pughu).

Pediatrična populacija
Varnost in učinkovitost zdravila Prasugrel Viatris pri otrocih, mlajših od 18 let, nista bili dokazani. Pri otrocih z anemijo srpastih celic so na voljo omejeni podatki (glejte poglavje 5.1).

Način uporabe

Zdravilo Prasugrel Viatris je za peroralno uporabo. Lahko se daje s hrano ali brez hrane. Dajanje 60 mg polnilnega odmerka prasugrela na tešče lahko nudi najhitrejši začetek delovanja (glejte poglavje 5.2). Tablet ne drobite in ne lomite.

4.3	Kontraindikacije

Preobčutljivost na učinkovino ali katero koli pomožno snov, navedeno v poglavju 6.1.
Aktivna patološka krvavitev.
Možganska kap ali tranzitorna ishemična ataka (TIA) v anamnezi.
Huda jetrna okvara (razred C po Child Pugh­u).

4.4	Posebna opozorila in previdnostni ukrepi

Tveganje za krvavitev

V klinični študiji faze 3 (TRITON) so izključitveni kriteriji vključevali povečano tveganje za krvavitev; anemijo; trombocitopenijo; patološke intrakranialne ugotovitve v anamnezi. Pri bolnikih z akutnim koronarnim sindromom, ki so imeli PCI, zdravljenih s prasugreloml in ASK, se je pokazalo povečano tveganje za velike in manjše krvavitve, glede na TIMI sistem klasifikacije. Zato moramo o uporabi prasugrela pri bolnikih s povečanim tveganjem za krvavitev razmisliti, kadar menimo, da koristi v smislu preprečevanja ishemičnih dogodkov pretehtajo tveganje za resne krvavitve. Ta skrb velja zlasti za naslednje bolnike:
≥ 75 let starosti (glejte spodaj).
z nagnjenostjo za krvavitev (npr. zaradi nedavne poškodbe, nedavnega kirurškega posega, nedavne ali ponovljene gastrointestinalne krvavitve ali aktivnega peptičnega ulkusa).
s telesno maso < 60 kg (glejte poglavji 4.2 in 4.8). Pri teh bolnikih 10 mg vzdrževalni odmerek ni priporočen. Uporabiti je treba 5 mg vzdrževalni odmerek.
s sočasnim dajanjem zdravil, ki lahko povečajo tveganje za krvavitev, vključno s peroralnimi antikoagulanti, klopidogrelom, nesteroidnimi protivnetnimi zdravili (non-steroidal anti-inflammatory drugs, NSAID) in fibrinolitiki.

Za bolnike z aktivno krvavitvijo, za katere je potrebno izničenje farmakoloških učinkov prasugrela je lahko primerna transfuzija trombocitov.

Uporaba zdravila Prasugrel Viatris pri bolnikih ≥ 75 let starosti na splošno ni priporočena in mora biti opravljena previdno, samo po skrbni oceni lečečega zdravnika glede posameznikove koristi/tveganja, ki meni, da koristi v smislu preprečevanja ishemičnih dogodkov pretehtajo tveganje za resne krvavitve. V klinični študiji faze 3 so imeli ti bolniki večje tveganje za krvavitev, vključno s krvavitvijo s smrtnim izidom, v primerjavi z bolniki < 75 let starosti. Če zdravilo predpišemo, moramo uporabiti nižji vzdrževalni odmerek 5 mg; 10 mg vzdrževalni odmerek ni priporočen (glejte poglavji 4.2 in 4.8).

Terapevtske izkušnje s prasugrelom so omejene pri bolnikih z okvaro ledvic (vključno s končno ledvično odpovedjo) in pri bolnikih z zmerno okvaro jeter. Ti bolniki imajo lahko povečano tveganje za krvavitev. Zato moramo pri teh bolnikih prasugrel uporabiti s previdnostjo.

Bolnikom je treba povedati, da bo morda trajalo dlje kot običajno, da se ustavi krvavitev, kadar jemljejo prasugrel (v kombinaciji z ASK), ter da morajo svojemu zdravniku sporočiti vsako neobičajno krvavitev (mesto ali trajanje).

Tveganje za krvavitve, povezano z izbiro časa za dajanje polnilnega odmerka pri NSTEMI

V klinični študiji pri bolnikih z NSTEMI (študija ACCOAST), pri kateri je bila za bolnike predvidena koronarna angiografija v obdobju 2 do 48 ur po randomizaciji, je polnilni odmerek prasugrela, dan v povprečju 4 ure pred koronarno angiografijo, povečal tveganje za večjo ali manjšo krvavitev ob postopku v primerjavi s polnilnim odmerkom prasugrela v času perkutane koronarne intervencije. Zato je treba pri bolnikih z UA/NSTEMI, pri katerih je koronarna angiografija opravljena v 48 urah po sprejemu, polnilni odmerek dati v času perkutane koronarne intervencije (glejte poglavja 4.2, 4.8 in 5.1).

Kirurški poseg

Bolnikom je treba svetovati, naj pred kakršnim koli načrtovanim kirurškim posegom in preden začnejo jemati kakršno koli novo zdravilo povedo zdravnikom in zobozdravnikom, da jemljejo prasugrel. Če ima bolnik predviden nenujen kirurški poseg in če antitrombotični učinek ni zaželen, mora z jemanjem zdravila Prasugrel Viatris prekiniti najmanj 7 dni pred kirurškim posegom. V obdobju 7 dni po prekinitvi prasugrela se pri bolnikih, ki so imeli kirurški poseg aortokoronarnega obvoda (CABG-Coronary Artery Bypass Graft), lahko pojavita povečana pogostnost (3­kratna) in resnost krvavitve (glejte poglavje 4.8). Pri bolnikih, pri katerih srčna anatomija ni določena in je možen nujni aortokoronarni obvod, je treba skrbno razmisliti o koristih in tveganjih prasugrela.

Preobčutljivost, vključno z angioedemom

O preobčutljivostni reakciji, vključno z angioedemom, so poročali pri bolnikih, ki so prejemali presugrel, vključno z bolniki s predhodno preobčutljivostno reakcijo na klopidogrel. Priporočeno je opazovanje znakov preobčutljivosti pri bolnikih z znano alergijo na tienopiridine (glejte poglavje 4.8).

Trombotična trombocitopenična purpura (TTP)

Pri uporabi prasugrela so poročali o TTP. TTP je resno stanje in zahteva takojšnje zdravljenje.

Morfin in drugi opioidi

Pri bolnikih, ki so sočasno prejemali prasugrel in morfin, so opazili zmanjšano učinkovitost prasugrela (glejte poglavje 4.5).

Zdravilo Prasugrel Viatris 5 mg vsebuje natrij

To zdravilo vsebuje manj kot 1 mmol natrija (23 mg) na tableto, kar v bistvu pomeni ''brez natrija''.

Zdravilo Prasugrel Viatris 10 mg vsebuje sončno rumeno barvilo FCF (E110) in natrij

Barvilo oranžno FCF je azo barvilo, ki lahko povzroči alergijske reakcije.

To zdravilo vsebuje manj kot 1 mmol natrija (23 mg) na tableto, kar v bistvu pomeni ''brez natrija''.

4.5	Medsebojno delovanje z drugimi zdravili in druge oblike interakcij

Varfarin

Študij sočasnega dajanja zdravila Prasugrel Viatris s kumarinskimi derivati, razen varfarina, niso opravili. Zaradi možnega povečanega tveganja za krvavitev moramo previdno dajati sočasno varfarin (ali druge kumarinske derivate) in prasugrel (glejte poglavje 4.4).

Nesteroidna protivnetna zdravila (NSAID)

Študij sočasnega dajanja s kroničnim zdravljenjem z NSAID niso opravili. Zaradi možnega povečanega tveganja za krvavitev je pri sočasni uporabi NSAID (vključno z zaviralci COX­2) in zdravila Prasugrel Viatris (glejte poglavje 4.4) potrebna previdnost.

Zdravilo Prasugrel Viatris lahko sočasno dajemo z zdravili, ki se presnavljajo z encimi citokroma P450 (vključno s statini) ali zdravili, ki so induktorji ali zaviralci encimov citokroma P450. Zdravilo Prasugrel Viatris lahko dajemo sočasno tudi z ASK, heparinom, digoksinom in zdravili, ki višajo želodčni pH, vključno z zaviralci protonske črpalke ter H2 blokatorji. Čeprav ga niso preučevali v posebnih študijah medsebojnega delovanja, so v klinični študiji faze 3 prasugrel sočasno dajali z nizko molekularnim heparinom, bivalirudinom in zaviralci GP IIb/IIIa (na voljo ni podatkov o uporabljenih zaviralcih GP IIb/IIIa) brez dokazov o klinično pomembnem neželenem medsebojnem delovanju.

Učinki drugih zdravil na zdravilo Prasugrel Viatris

Acetilsalicilna kislina
Zdravilo Prasugrel Viatris se daje sočasno z acetilsalicilno kislino (ASK). Čeprav je možna farmakodinamična interakcija z ASK, ki vodi v povečano tveganje za krvavitev, so dokazi o učinkovitosti in varnosti prasugrela pridobljeni pri bolnikih, ki so bili sočasno zdravljeni z ASK.

Heparin
Enkratni intravenski bolusni odmerek nefrakcioniranega heparina (100 enot/kg) ni značilno spremenil zaviranja agregacije trombocitov, povzročenega s prasugrelom. Podobno prasugrel ni značilno spremenil učinka heparina na merila koagulacije. Zato lahko sočasno dajemo obe zdravili. Povečano tveganje za krvavitev je možno, kadar sočasno dajemo zdravilo Prasugrel Viatris s heparinom.

Statini
Atorvastatin (80 mg na dan) ni spremenil farmakokinetike prasugrela in njegovega zaviranja agregacije trombocitov. Zato se za statine, ki so substrati CYP3A, ne pričakuje, da imajo učinek na farmakokinetiko prasugrela ali njegovo zaviranje agregacije trombocitov.

Zdravila, ki višajo želodčni pH
Dnevno sočasno dajanje ranitidina (blokator H2) ali lanzoprazola (zaviralec protonske črpalke) ni spremenilo AUC in Tmax aktivnega presnovka prasugrela, ampak je zmanjšalo Cmax za 14 % oziroma 29 %. V klinični študiji faze 3 so dajali prasugrel brez ozira na sočasno dajanje zaviralca protonske črpalke ali blokatorja H2. Dajanje 60 mg polnilnega odmerka prasugrela brez sočasne uporabe zaviralcev protonske črpalke lahko nudi najhitrejši začetek delovanja.

Zaviralci CYP3A
Ketokonazol (400 mg na dan), selektiven in močan zaviralec CYP3A4 in CYP3A5, ni vplival na zaviranje agregacije trombocitov, povzročeno s prasugrelom ali AUC in Tmax aktivnega presnovka prasugrela, je pa zmanjšal Cmax za 34 % do 46 %. Zato se za zaviralce CYP3A, kot so azolni antimikotiki, zaviralci HIV proteaze, klaritromicin, telitromicin, verapamil, diltiazem, indinavir, ciprofloksacin in sok grenivke, ne predvideva, da imajo značilen učinek na farmakokinetiko aktivnega presnovka.

Induktorji citokroma P450
Rifampicin (600 mg na dan), močan induktor CYP3A in CYP2B6 ter induktor CYP2C9, CYP2C19 in CYP2C8, ni značilno spremenil farmakokinetike prasugrela. Zato se za znane induktorje CYP3A, kot sta rifampicin, karbamazepin in druge induktorje citokroma P450, ne predvideva, da imajo značilen učinek na farmakokinetiko aktivnega presnovka.

Morfin in drugi opioidi:
Pri bolnikih z akutnim koronarnim sindromom, zdravljenih z morfinom, so opazili zakasnjeno in zmanjšano izpostavljenost peroralnim zaviralcem P2Y12, vključno s prasugrelom in njegovim aktivnim presnovkom. To medsebojno delovanje je morda povezano z zmanjšano motiliteto prebavil in velja tudi za druge opioide. Klinični pomen ni znan, vendar podatki kažejo, da pri bolnikih, ki sočasno prejemajo prasugrel in morfin, obstaja potencial za zmanjšano učinkovitost prasugrela. Pri bolnikih z akutnim koronarnim sindromom, pri katerih dajanja morfina ni mogoče prekiniti in je hitro zaviranje P2Y12 ključnega pomena, lahko pride v poštev uporaba parenteralnega zaviralca P2Y12.

Učinki zdravila Prasugrel Viatris na druga zdravila

Digoksin
Prasugrel nima klinično značilnega učinka na farmakokinetiko digoksina.

Zdravila, ki se presnavljajo s CYP2C9
Prasugrel ne zavira CYP2C9 in ne vpliva na farmakokinetiko S­varfarina. Zaradi možnega povečanega tveganja za krvavitev moramo previdno dajati sočasno varfarin in zdravilo Prasugrel Viatris (glejte poglavje 4.4).

Zdravila, ki se presnavljajo s CYP2B6
Prasugrel je šibek zaviralec CYP2B6. Pri zdravih osebah je prasugrel za 23 % zmanjšal izpostavljenost hidroksibupropionu, presnovku bupropiona, ki se presnavlja s CYP2B6. Ta učinek je klinično pomemben samo, kadar prasugrel dajemo sočasno z zdravili, za katere je edina pot presnove CYP2B6 in imajo ozko terapevtsko širino (npr. ciklofosfamid, efavirenz).

4.6	Plodnost, nosečnost in dojenje

Kliničnih študij pri nosečnicah in doječih ženskah niso opravili.

Nosečnost

Študije na živalih ne kažejo neposrednih škodljivih učinkov na nosečnost, razvoj zarodka/ploda, porod ali postnatalni razvoj (glejte poglavje 5.3). Ker študije razmnoževanja pri živalih vedno ne napovedo odgovora pri ljudeh, lahko uporabljamo zdravilo Prasugrel Viatris med nosečnostjo samo, če možna korist za mater upraviči možno tveganje za zarodek.

Dojenje

Ni znano, če se pri ljudeh prasugrel izloča v materino mleko. Študije na živalih so pokazale izločanje prasugrela v mleko samic. Uporabe prasugrela v obdobju dojenja ne priporočamo.

Plodnost

Prasugrel nima učinka na plodnost samcev in samic podgan pri peroralnih odmerkih, ki so do 240-krat večji od priporočenega dnevnega vzdrževalnega odmerka pri ljudeh (glede na mg/m²).

4.7	Vpliv na sposobnost vožnje in upravljanja strojev

Prasugrel nima vpliva ali ima zanemarljiv vpliv na sposobnost vožnje in upravljanja strojev.

4.8	Neželeni učinki

Povzetek varnostnega profila

Varnost pri bolnikih z akutnim koronarnim sindromom, ki so imeli PCI, so ocenjevali v eni, s klopidogrelom nadzorovani študiji (TRITON), v kateri je bilo 6741 bolnikov, zdravljenih s prasugrelom (60 mg polnilni odmerek in 10 mg vzdrževalni odmerek enkrat na dan), z mediano 14,5 meseca (5802 bolnika sta bila zdravljena več kot 6 mesecev, 4136 bolnikov je bilo zdravljenih več kot 1 leto). Stopnja prekinitve jemanja preiskovanega zdravila zaradi neželenih učinkov je bila 7,2 % za prasugrel in 6,3 % za klopidogrel. Od teh je bil pri obeh zdravilih najpogostejši neželeni učinek krvavitev, ki je vodila v prekinitev jemanja preiskovanega zdravila (2,5 % za prasugrel in 1,4 % za klopidogrel).

Krvavitev

Krvavitev, ki ni v povezavi z operacijo aortokoronarnega obvoda (CABG-Coronary Artery Bypass Graft)
V študiji TRITON je pogostnost bolnikov, ki so imeli krvavitev, nepovezano z aortokoronarnim obvodom, prikazana v Preglednici 1. Pogostnost večje krvavitve po TIMI, nepovezane z aortokoronarnim obvodom, vključno s smrtno nevarno in smrtno, kot tudi manjše krvavitve po TIMI, je bila v UA/NSTEMI in vseh populacijah ACS statistično značilno višja pri bolnikih, zdravljenih s prasugrelom, v primerjavi s klopidogrelom. V populacijah STEMI niso opazili značilne razlike. Najpogostejše mesto spontane krvavitve je bil prebavni trakt (1,7 % stopnja pri prasugrelu in 1,3 % stopnja pri klopidogrelu); najpogostejše mesto povzročene krvavitve je bilo mesto arterijskega vboda (1,3 % stopnja pri prasugrelu in 1,2 % stopnja pri klopidogrelu).

Preglednica 1:	Incidenca krvavitev, nepovezanih z aortokoronarnim obvodoma (% bolnikov)

	Dogodek
	Vsi ACS
	UA/NSTEMI
	STEMI

	
	prasugrelb + ASK (N = 6741)
	prasugrelb + ASK (N = 6716)
	prasugrelb + ASK (N = 5001)
	prasugrelb + ASK (N = 4980)
	prasugrelb + ASK (N = 1740)
	prasugrelb + ASK (N = 1736)

	Večja krvavitev po TIMIc
	2,2
	1,7
	2,2
	1,6
	2,2
	2,0

	Smrtno nevarnad
	1,3
	0,8
	1,3
	0,8
	1,2
	1,0

	Smrtna
	0,3
	0,1
	0,3
	0,1
	0,4
	0,1

	Simptomatska intrakranialna krvavitev (ICH)e
	0,3
	0,3
	0,3
	0,3
	0,2
	0,2

	Zahteva inotrope
	0,3
	0,1
	0,3
	0,1
	0,3
	0,2

	Zahteva kirurški poseg
	0,3
	0,3
	0,3
	0,3
	0,1
	0,2

	Zahteva transfuzijo (≥ 4 enote)
	0,7
	0,5
	0,6
	0,3
	0,8
	0,8

	Manjša krvavitev po TIMIf
	2,4
	1,9
	2,3
	1,6
	2,7
	2,6



a	Centralno določeni dogodki, definirani po kriterijih preiskovane skupine za trombolizo pri miokardnem infarktu (TIMI - Thrombolysis in Myocardial Infarction).
b	Ostala standardna zdravljenja so bila ustrezno uporabljena.
c	Vsaka intrakranialna krvavitev ali klinično očitna krvavitev, povezana s padcem hemoglobina ≥ 5 g/dl.
d	Smrtno nevarna krvavitev je podskupina večje krvavitve po TIMI in vključuje tipe, navedene spodaj. Bolniki so lahko našteti v več kot eni vrsti.
e	ICH = intrakranialna krvavitev (intracranial haemorrhage).
f	Klinično očitna krvavitev, povezana s padcem hemoglobina ≥ 3 g/dl, vendar < 5 g/dl.

Bolniki, stari ≥ 75 let

Stopnje večjih in manjših krvavitev po TIMI, nepovezanih z aortokoronarnim obvodom:

	Starost
	prasugrel 10 mg
	klopidogrel 75 mg

	≥ 75 let (N=1785)*
	9,0 % (1,0 % smrtno)
	6,9 % (0,1 % smrtno)

	< 75 let (N=11 672)*
	3,8 % (0,2 % smrtno)
	2,9 % (0,1 % smrtno)

	< 75 let (N=7180)**
	2,0 % (0,1 % smrtno)a
	1,3 % (0,1 % smrtno)

	
	prasugrel 5 mg
	klopidogrel 75 mg

	≥ 75 let (N=2060)**
	2,6 % (0,3 % smrtno)
	3,0 % (0,5 % smrtno)



*	Študija TRITON pri bolnikih z ACS, ki so imeli PCI.
**	Študija TRILOGY-ACS pri bolnikih, ki niso imeli PCI (glejte 5.1):
a	10 mg prasugrela; 5 mg prasugrela, če < 60 kg.

Bolniki < 60 kg
Stopnje večjih in manjših krvavitev po TIMI, nepovezanih z aortokoronarnim obvodom:

	Telesna masa
	prasugrel 10 mg
	klopidogrel 75 mg

	< 60 kg (N=664)*
	10,1 % (0 % smrtno)
	6,5 % (0,3 % smrtno)

	≥ 60 kg (N=12 672)*
	4,2 % (0,3 % smrtno)
	3,3 % (0,1 % smrtno)

	≥ 60 kg (N=7845)**
	2,2 % (0,2 % smrtno)a
	1,6 % (0,2 % smrtno)

	
	prasugrel 5 mg
	klopidogrel 75 mg

	< 60 kg (N=1391)**
	1,4 % (0,1 % smrtno)
	2,2 % (0,3 % smrtno)



*	Študija TRITON pri bolnikih z ACS, ki so imeli PCI.
**	Študija TRILOGY-ACS pri bolnikih, ki niso imeli PCI (glejte 5.1):
a	10 mg prasugrela; 5 mg prasugrela, če ≥ 75 let.

Bolniki ≥ 60 kg in < 75 let

Pri bolnikih ≥ 60 kg in starih < 75 let so bile stopnje večjih in manjših krvavitev po TIMI, nepovezanih z aortokoronarrnim obvodom, 3,6 % za prasugrel in 2,8 % za klopidogrel; stopnje smrtnih krvavitev so bile 0,2 % za prasugrel in 0,1 % za klopidogrel.

Krvavitev, povezana z aortokoronarnim obvodom (CABG)

V klinični študiji faze 3, je 437 bolnikov prestalo aortokoronarni obvod v času trajanja študije. Izmed teh bolnikov, je bila stopnja večjih in manjših krvavitev po TIMI, povezanih z aortokoronarnim obvodom, 14,1 % za skupino, ki je jemala prasugrel, in 4,5 % za skupino, ki je jemala klopidogrel. Večje tveganje za krvavitve pri osebah, zdravljenih s prasugrelom, je bilo prisotno še do 7 dni od zadnjega odmerka preiskovanega zdravila. Pri bolnikih, ki so prejemali tienopiridin v 3 dneh pred aortokoronarnim obvodom, sta bili pogostnosti večjih in manjših krvavitev po TIMI, povezanih z aortokoronarnim obvodom, 26,7 % (12 od 45 bolnikov) v skupini, ki je jemala prasugrel, v primerjavi s 5,0 % (3 od 60 bolnikov) v skupini, ki je jemala klopidogrel. Pri bolnikih, ki so prejeli zadnji odmerek tienopiridina v 4 do 7 dneh pred aortokoronarnim obvodom, je pogostnost padla na 11,3 % (9 od 80 bolnikov) v skupini, ki je jemala prasugrel in 3,4 % (3 od 89 bolnikov) v skupini, ki je jemala klopidogrel. Po 7 dneh po prekinitvi jemanja zdravila, so bile opazovane stopnje krvavitve, povezane z aortokoronarnim obvodom, podobne pri obeh skupinah zdravljenja (glejte poglavje 4.4).

Tveganje za krvavitve, povezano z izbiro časa za dajanje polnilnega odmerka pri NSTEMI

V kliničnem preskušanju bolnikov z NSTEMI (študija ACCOAST), v katerem je bila za bolnike predvidena koronarna angiografija v obdobju 2 do 48 ur po randomizaciji, so bolniki, ki so prejeli 30­miligramski polnilni odmerek v povprečju 4 ure pred koronarno angiografijo, ki mu je sledil 30­miligramski polnilni odmerek v času perkutane koronarne intervencije, imeli povečano tveganje za krvavitev ob postopku, ki ni bila povezana z aortokoronarnim obvodom, in nobenih dodatnih koristi v primerjavi z bolniki, ki so prejeli 60­miligramski polnilni odmerek v času perkutane koronarne intervencije (glejte poglavji 4.2 in 4.4). Stopnje krvavitve po TIMI, ki niso bile povezane z aortokoronarnim obvodom, so bile v obdobju 7 dni za bolnike:

	Neželeni učinek
	Prasugrel pred koronarno angiografijoa (N = 2037) %
	Prasugrel v času perkutane koronarne intervencijea (N = 1996) %

	Večja krvavitev po TIMIb
	1,3
	0,5

	Smrtno nevarnac
	0,8
	0,2

	Smrtna
	0,1
	0,0

	Simptomatska intrakranialna krvavitev (ICH)d
	0,0
	0,0

	Zahteva inotrope
	0,3
	0,2

	Zahteva kirurški poseg
	0,4
	0,1

	Zahteva transfuzijo (≥ 4 enote)
	0,3
	0,1

	Manjša krvavitev po TIMIe
	1,7
	0,6



a	Ostala standardna zdravljenja so bila ustrezno uporabljena. Protokol klinične študije je omogočal, da so vsi bolniki prejeli acetilsalicilno kislino in dnevni vzdrževalni odmerek prasugrela.
b	Vsaka intrakranialna krvavitev ali klinično očitna krvavitev, povezana s padcem hemoglobina ≥ 5 g/dl.
c	Smrtno nevarna krvavitev je podskupina večje krvavitve po TIMI in vključuje tipe, navedene spodaj. Bolniki so lahko našteti v več kot eni vrsti.
d	ICH = intrakranialna krvavitev (intracranial haemorrhage).
e	Klinično očitna krvavitev, povezana s padcem hemoglobina ≥ 3 g/dl, vendar < 5 g/dl.

Seznam neželenih učinkov

Preglednica 2 vključuje hemoragične in ne-hemoragične neželene učinke v študiji TRITON ali tiste, o katerih so poročali spontano, razvrščene po pogostnosti in organskih sistemih. Pogostnosti so opredeljene kot:

zelo pogosti (≥ 1/10); pogosti (≥ 1/100 do < 1/10); občasni (≥ 1/1.000 do < 1/100); redki (≥ 1/10.000 do < 1/1.000); zelo redki (< 1/10.000); neznana (ni mogoče oceniti iz razpoložljivih podatkov).

Preglednica 2:	Hemoragični in ne-hemoragični neželeni učinki

	Organski sistem
	Pogosti
	Občasni
	Redki
	Ni znano

	Bolezni krvi in limfatičnega sistema
	anemija
	
	trombocitopenija
	trombotična trombocitopenična purpura (TTP) – glejte poglavje 4.4

	Bolezni imunskega sistema
	
	preobčutljivost, vključno z angioedemom
	
	

	Očesne bolezni
	
	očesna krvavitev
	
	

	Žilne bolezni
	hematom
	
	
	

	Bolezni dihal, prsnega koša in mediastinalnega prostora
	epitaksa
	hemoptiza
	
	

	Bolezni prebavil
	gastrointestinalna krvavitev
	retroperitonealna krvavitev
rektalna krvavitev
hematohezija
krvavitev iz dlesni
	
	

	Bolezni kože in podkožja
	izpuščaj
ekhimoza
	
	
	

	Bolezni sečil
	hematurija
	
	
	

	Splošne težave in spremembe na mestu aplikacije
	hematom na mestu žilnega vboda
krvavitev na mestu vboda
	
	
	

	Poškodbe in zastrupitve in zapleti pri posegih
	udarnina
	pooperacijska krvavitev
	podkožni hematom
	



Pri bolnikih, ki so ali niso doživeli tranzitorno ishemično atako (TIA) ali možgansko kap, je bila pogostnost možganske kapi v klinični študiji faze 3 naslednja (glejte poglavje 4.4):

	TIA ali možganska kap v anamnezi
	prasugrel
	klopidogrel

	Da (N = 518)
	6,5 % (2,3 % ICH*)
	1,2 % (0 % ICH*)

	Ne (N = 13.090)
	0,9 % (0,2 % ICH*)
	1,0 % (0,3 % ICH*)



*	ICH = intrakranialna krvavitev (intracranial haemorrhage).

Poročanje o domnevnih neželenih učinkih
Poročanje o domnevnih neželenih učinkih zdravila po izdaji dovoljenja za promet je pomembno. Omogoča namreč stalno spremljanje razmerja med koristmi in tveganji zdravila. Od zdravstvenih delavcev se zahteva, da poročajo o katerem koli domnevnem neželenem učinku zdravila na nacionalni center za poročanje, ki je naveden v Prilogi V.

4.9	Preveliko odmerjanje

Preveliko odmerjanje zdravila Prasugrel Viatris lahko vodi v podaljšan čas krvavitve in nadaljnje zaplete zaradi krvavitve. Podatkov o izničenju farmakološkega učinka prasugrela ni na voljo. Če je potreben takojšnji popravek podaljšanega časa krvavitve, lahko razmislimo o transfuziji trombocitov in/ali drugih zdravil iz krvi.


5.	FARMAKOLOŠKE LASTNOSTI

5.1	Farmakodinamične lastnosti

Farmakoterapevtska skupina: Antitrombotiki, zaviralci agregacije trombocitov brez heparina, oznaka ATC: B01AC22.

Mehanizem delovanja/Farmakodinamični učinki

Prasugrel je zaviralec aktivacije in agregacije trombocitov preko nepovratne vezave njegovih aktivnih presnovkov na razred P2Y12 receptorjev ADP na trombocitih. Ker trombociti sodelujejo pri začetku in/ali razvoju trombotičnih komplikacij aterosklerotične bolezni, lahko zaviranje delovanja trombocitov vodi v zmanjšanje stopnje srčno-žilnih dogodkov, kot so smrt, miokardni infarkt ali možganska kap.

Po 60 mg polnilnem odmerku prasugrela pride do zaviranja agregacije trombocitov, inducirane z ADP, v 15 minutah s 5 µM ADP in 30 minutah z 20 µM ADP. Maksimalno zaviranje agregacije trombocitov, inducirane z ADP, s prasugrelom je 83 % pri 5 µM ADP in 79 % pri 20 µM ADP. V obeh primerih pri 89 % zdravih oseb in bolnikov s stabilno aterosklerozo doseženo najmanj 50 % zaviranje agregacije trombocitov v 1 uri. Zaviranje agregacije trombocitov, inducirano s prasugrelom, kaže majhno variabilnost med osebami (9 %) in pri osebah (12 %) tako pri 5 µM ADP kot 20 µM ADP. Srednje stanje dinamičnega ravnovesja zaviranja agregacije trombocitov je bilo 74 % pri 5 µM ADP oziroma 69 % pri 20 µM ADP in je bilo doseženo po 3–5 dneh dajanja 10 mg vzdrževalnega odmerka prasugrela, ki je sledil 60 mg polnilnemu odmerku. Več kot 98 % oseb je imelo ≥ 20 % zaviranje agregacije trombocitov med vzdrževalnim odmerjanjem.

Po zdravljenju, v 7 do 9 dneh po dajanju enkratnega 60 mg polnilnega odmerka prasugrela in v 5 dneh po prekinitvi vzdrževalnega odmerjanja v stanju dinamičnega ravnovesja, se je agregacija trombocitov postopno vrnila na osnovne vrednosti.

Podatki o zamenjavi

Po dajanju 75 mg klopidogrela enkrat na dan 10 dni so 40 zdravim preiskovancem pričeli dajati prasugrel v odmerku 10 mg enkrat na dan z ali brez 60 mg polnilnega odmerka. Podobno ali močnejše zaviranje agregacije trombocitov so opazili pri prasugrelu. Zamenjava neposredno na 60 mg polnilni odmerek prasugrela je vodila v najhitrejši začetek močnejšega zaviranja trombocitov. Po dajanju 900 mg polnilnega odmerka klopidogrela (z ASK) je bilo 56 preiskovancev z ACS 14 dni zdravljenih s prasugrelom 10 mg enkrat na dan ali klopidogrelom 150 mg enkrat na dan, nato pa so nadaljnjih 14 dni zdravljenje nadaljevali s klopidogrelom 150 mg ali prasugrelom 10 mg. Močnejše zaviranje agregacije trombocitov so opazili pri bolnikih, ki so jim zdravljenje zamenjali na zdravljenje s prasugrelom 10 mg v primerjavi s tistimi, ki so bili zdravljeni s klopidogrelom 150 mg. V študiji s 276 bolniki z ACS, ki so imeli PCI, je zamenjava začetnega polnilnega odmerka 600 mg klopidogrela ali placeba, danega ob vstopu v bolnišnico pred koronarno angiografijo, s 60­miligramskim polnilnim odmerkom prasugrela, danega v času perkutane koronarne intervencije, povzročila podobno povečano zaviranje agregacije trombocitov v 72­urnem obdobju študije.

Klinična učinkovitost in varnost

Akutni koronarni sindrom (ACS)
Faza 3 študije TRITON je primerjala prasugrel s klopidogrelom, oba s sočasnim dajanjem z ASK in drugo standardno terapijo. TRITON s 13.608 bolniki je bila multicentrična, mednarodna, randomizirana, dvojno slepa študija s paralelno skupino. Bolniki, ki so imeli PCI, so imeli ACS z zmernim do visokim tveganjem za UA, NSTEMI ali STEMI.

Bolniki z UA/NSTEMI v 72 urah simptomov ali s STEMI med 12 urami do 14 dnevi simptomov so bili randomizirani po ugotovljeni srčni anatomiji. Bolniki s STEMI v 12 urah simptomov in načrtovano primarno PCI so lahko bili randomizirani brez ugotovljene srčne anatomije. Za vse bolnike je bil polnilni odmerek lahko dan kadar koli med randomizacijo in 1 uro po tem, ko je bolnik zapustil kateterizacijski laboratorij.

Bolniki, ki so bili randomizirani, da prejmejo prasugrel (60-miligramski polnilni odmerek, ki mu sledi 10-miligramski vzdrževalni odmerek enkrat na dan) ali klopidogrel (300-miligramski polnilni odmerek, ki mu sledi 75-miligramski vzdrževalni odmerek enkrat na dan) so bili zdravljeni z mediano 14,5 meseca (največ 15 mesecev z najmanj 6 mesečnim obdobjem sledenja). Bolniki so prejeli tudi ASK (75 mg do 325 mg enkrat na dan). Uporaba katerega koli tienopiridina v 5 dneh pred vključitvijo je bila izključitveni kriterij. Druge terapije, kot so heparin in zaviralci GP IIb/IIIa, so bile uporabljene po odločitvi zdravnika. Približno 40 % bolnikov (v vsaki skupini zdravljenja) je prejelo zaviralce GP IIb/IIIa, kot podporo PCI (podatkov o uporabljenem tipu zaviralca GP IIb/IIIa ni na voljo). Približno 98 % bolnikov (v vsaki skupini zdravljenja) je prejelo antitrombine (heparin, nizko molekularni heparin, bivalirudin ali druga zdravila) neposredno kot podporo PCI.

Primarno merilo izida preskušanja je bil čas do pojava srčno-žilne (CV) smrti, ne-smrtnega miokardnega infarkta (MI) ali ne-smrtne možganske kapi. Analiza sestavljenega cilja študije v celotni ACS populaciji (kombinacija UA/NSTEMI in STEMI skupin) je kazala možno statistično superiornost prasugrela proti klopidogrelu v skupini UA/NSTEMI (p < 0,05).

Celotna ACS populacija
Prasugrel je pokazal superiorno učinkovitost v primerjavi s klopidogrelom pri znižanju primarnih sestavljenih izidov kot tudi vnaprej določenih sekundarnih izidov, vključno s trombozo žilne opornice (glejte Preglednico 3). Korist prasugrela je bila očitna v prvih 3 dnevih in je vztrajala do konca študije. Superiorno učinkovitost je spremljalo povečano pojavljanje večje krvavitve (glejte poglavji 4.4 in 4.8). Populacija bolnikov je bila 92 % belcev, 26 % žensk in 39 % ≥ 65 let starosti. Koristi, povezane s prasugrelom, so bile neodvisne od uporabe drugih akutnih in dolgotrajnih srčno-žilnih terapij, vključno s heparinom/nizko molekularnim heparinom, bivalirudinom, intravenskimi zaviralci GP IIb/IIIa, zdravili za znižanje lipidov, beta-blokatorji in zaviralci encima angiotenzin konvertaze. Učinkovitost prasugrela je bila neodvisna od odmerka ASK (75 mg do 325 mg enkrat na dan). Uporaba peroralnih antikoagulantov, ne-preiskovanih zdravil proti trombocitom in kronično zdravljenje z NSAIDs v študiji TRITON niso bili dovoljeni. V celotni ACS populaciji je bil prasugrel povezan z nižjo incidenco srčnožilne smrti, ne-smrtnega miokardnega infarkta ali ne-smrtne možganske kapi v primerjavi s klopidogrelom, neodvisno od osnovnih značilnosti, kot so starost, spol, telesna masa, geografsko področje, uporaba zaviralcev GP IIb/IIIa in tip žilne opornice. Korist je bila primarno posledica občutnega znižanja ne-smrtnega miokardnega infarkta (glejte Preglednico 3). Osebe z diabetesom so imele občutno znižanje primarnih in vseh sekundarnih sestavljenih ciljev študije.

Opazovane koristi prasugrela pri bolnikih ≥ 75 let so bile manjše kot pri bolnikih < 75 let. Bolniki ≥ 75 let so imeli večje tveganje za krvavitev, vključno s smrtno krvavitvijo (glejte poglavja 4.2, 4.4 in 4.8). Bolniki ≥ 75 let, pri katerih je bila korist zdravljenja s prasugrelom bolj očitna, so vključevali tiste z diabetesom, s STEMI, večjim tveganjem za trombozo žilne opornice ali ponovljenimi dogodki.

Bolniki s TIA ali ishemično možgansko kapjo v anamnezi več kot 3 mesece pred zdravljenjem s prasugrelom niso imeli znižanja primarnega sestavljenega opazovanega dogodka.

Preglednica 3:	Bolniki z izidi v primarni analizi TRITON

	Izidi
	prasugrel + ASK
	klopidogrel + ASK
	Razmerje tveganja (RT) (95 % IZ)
	p­vrednost

	Vsi ACS
	(N = 6813) %
	(N = 6795) %
	0,812 (0,732; 0,902)
	< 0,001

	Primarni sestavljeni izidi
Srčno-žilna (CV) smrt, ne-smrtni miokardni infarkt ali ne-smrtna možganska kap
	9,4
	11,5
	
	

	Primarni posamezni izidi

	Srčno-žilna smrt
	2,0
	2,2
	0,886 (0,701, 1,118)
	0,307

	Ne-smrtni miokardni infarkt
	7,0
	9,1
	0,757 (0,672, 0,853)
	< 0,001

	Ne-smrtna možganska kap
	0,9
	0,9
	1,016 (0,712, 1,451)
	0,930

	Primarni sestavljeni izidi UA/NSTEMI
	(N = 5.044) %
	(N = 5.030) %
	
	

	Srčno-žilna smrt, ne-smrtni miokardni infarkt ali ne-smrtna možganska kap
	9,3
	11,2
	0,820 (0,726, 0,927)
	0,002

	Srčno-žilna smrt
	1,8
	1,8
	0,979 (0,732, 1,309)
	0,885

	Ne-smrtni miokardni infarkt
	7,1
	9,2
	0,761 (0,663, 0,873)
	< 0,001

	Ne-smrtna možganska kap
	0,8
	0,8
	0,979 (0,633, 1,513)
	0,922

	STEMI Primarni sestavljeni izidi
	(N = 1769) %
	(N = 1765) %
	
	

	Srčno-žilna smrt, ne-smrtni miokardni infarkt ali ne-smrtna možganska kap
	9,8
	12,2
	0,793 (0,649, 0,968)
	0,019

	Srčno-žilna smrt
	2,4
	3,3
	0,738 (0,497, 1,094)
	0,129

	Ne-smrtni miokardni infarkt
	6,7
	8,8
	0,746 (0,588, 0,948)
	0,016

	Ne-smrtna možganska kap
	1,2
	1,1
	1,097 (0,590, 2,040)
	0,770



V celotni populaciji ACS je analiza vsakega od sekundarnih ciljev kazala pomembno korist (p < 0,001) za prasugrel v primerjavi s klopidogrelom. Te so vključevale določene ali možne tromboze žilne opornice ob koncu študije (0,9 % proti 1,8 %; RT 0,498; IZ 0,364; 0,683); srčno-žilno smrt, ne-smrtni miokardni infarkt ali urgentno ciljno žilno revaskulizacijo v 30 dneh (5,9 % proti 7,4 %; RT 0,784; IZ 0,688; 0,894); vse vzroke smrti, ne-smrtni miokardni infarkt ali ne-smrtno možgansko kap do konca študije (10,2 % proti 12,1 %; RT 0,831; IZ 0,751; 0,919); srčno-žilno smrt, ne-smrtni miokardni infarkt, ne-smrtno možgansko kap ali ponovno hospitalizacijo zaradi srčnega ishemičnega dogodka do konca študije (11,7 % proti 13,8 %; RT 0,838; IZ 0,762; 0,921). Analiza vseh vzrokov smrti v celotni populaciji ACS (2,76 % proti 2,90 %), populaciji UA/NSTEMI (2,58 % proti 2,41 %), in populaciji STEMI (3,28 % proti 4,31 %) ni pokazala kakršne koli značilne razlike med prasugrelom in klopidogrelom.

Prasugrel je bil povezan s 50 % zmanjšanjem tromboze žilne opornice v 15-mesečnem obdobju spremljanja. Zmanjšanje tromboze žilne opornice s prasugrelom so opazili pri obeh, zgodnjih in po 30 dneh, za obe žilni opornici, kovinsko in prevlečeno z zdravili.

Pri analizi bolnikov, ki so preživeli ishemični dogodek, je bil prasugrel povezan z zmanjšanjem incidence nadaljnjih primarnih ciljnih dogodkov (7,8 % za prasugrel proti 11,9 % za klopidogrel). Čeprav je pri zdravljenju s prasugrelom prišlo do povečanega pojava krvavitve, je analiza sestavljenega cilja študije, smrti iz kateregakoli vzroka, ne-smrtnega miokardnega infarkta, ne-smrtne možganske kapi in večje krvavitve po TIMI, nepovezane s CABG, dala prednost prasugrelu v primerjavi s klopidogrelom (razmerje tveganja 0,87; 95 % IZ; 0,79 do 0,95; p=0,004). V študiji TRITON je bilo na vsakih 1.000 bolnikov, zdravljenih s prasugrelom, 22 manj bolnikov z miokardnim infarktom in 5 več z večjo krvavitvijo po TIMI, nepovezano z aortokoronarnim obvodom, v primerjavi z bolniki, zdravljenimi s klopidogrelom.

Rezultati farmakodinamske/farmakogenomske študije pri 720 bolnikih azijskega porekla z akutnim koronarnim sindromom, zdravljenim s perkutano koronarno intervencijo, so pokazali, da pri prasugrelu pride do večjega zaviranja trombocitov kot pri klopidogrelu in da je začetni odmerek 60 mg/vzdrževalni odmerek 10 mg ustrezen režim odmerjanja pri preiskovancih azijskega porekla, s telesno maso vsaj 60 kg in so mlajši od 75 let (glejte poglavje 4.2).

V 30­mesečni študiji (TRILOGY-ACS) pri 9.326 bolnikih z UA/NSTEMI ACS, ki je bila medicinsko obravnavana brez revaskularizacije (neregistrirana indikacija), prasugrel ni bistveno znižal pogostnosti sestavljenega opazovanega dogodka srčno-žilne smrti, miokardnega infarkta ali možganske kapi v primerjavi s klopidogrelom. Stopnje večjih krvavitev po TIMI (vključno z življenjsko nevarnimi, smrtnimi in ICH) so bile podobne pri bolnikih, zdravljenih s prasugrelom, in pri tistih, zdravljenih s klopidogrelom. Bolniki ≥ 75 let in bolniki s telesno maso pod 60 kg (N = 3.022) so bili randomizirani v skupino s 5 mg prasugrela. Kot pri bolnikih < 75 leti in ≥ 60 kg telesne mase, ki so bili zdravljeni z 10 mg prasugrela, ni bilo razlike med 5 mg prasugrela in 75 mg klopidogrela pri srčno-žilnih izidih. Stopnje večjih krvavitev so bile podobne pri bolnikih, ki so bili zdravljeni s 5 mg prasugrela, in pri bolnikih, zdravljenih s 75 mg klopidogrela. Prasugrel 5 mg je omogočil večji antitrombotični učinek kot klopidogrel 75 mg. Prasugrel je treba uporabljati previdno pri bolnikih ≥ 75 let in pri bolnikih, ki tehtajo < 60 kg (glejte poglavja 4.2, 4.4 in 4.8).

V 30­dnevni študiji (ACCOAST) s 4.033 bolniki z NSTEMI s povišanim troponinom, pri katerih je bila predvidena koronarna angiografija, ki ji je sledila perkutana koronarna intervencija v obdobju 2 do 48 ur po randomizaciji, so bolniki, ki so prejeli 30­miligramski polnilni odmerek prasugrela v povprečju 4 ure pred koronarno angiografijo, ki mu je sledil 30­miligramski polnilni odmerek v času perkutane koronarne intervencije (n = 2.037), imeli povečano tveganje za krvavitev ob postopku, ki ni bila povezana z aortokoronarnim obvodom, in nobenih dodatnih koristi v primerjavi z bolniki, ki so prejeli 60­mg polnilni odmerek v času perkutane koronarne intervencije (n = 1.996). Natančneje, prasugrel ni bistveno zmanjšal pogostnosti sestavljenega opazovanega dogodka srčno-žilne (CV) smrti, miokardnega infarkta (MI), možganske kapi, urgentne revaskularizacije (UR) ali reševalnega zdravljenja z zaviralci glikoproteina (GP) IIb/IIIa v obdobju 7 dni od randomizacije pri bolnikih, ki so prejeli prasugrel pred koronarno angiografijo, v primerjavi z bolniki, ki so prejeli poln polnilni odmerek prasugrela v času perkutane koronarne intervencije; stopnja ključnih z varnostjo povezanih dogodkov za vse večje krvavitve po TIMI (dogodkov, povezane s CABG in tistih, ki niso povezani s CABG) v obdobju 7 dni po randomizaciji pri vseh zdravljenih bolnikih pa je bila bistveno višja pri bolnikih, ki so prejeli prasugrel pred koronarno angiografijo, v primerjavi z bolniki, ki so prejeli poln polnilni odmerek prasugrela v času perkutane koronarne intervencije. Zato je treba pri bolnikih z UA/NSTEMI, pri katerih je koronarna angiografija opravljena v 48 urah po sprejemu, polnilni odmerek dati v času perkutane koronarne intervencije (glejte poglavja 4.2, 4.4 in 4.8).

Pediatrična populacija

V študiji TADO so proučevali uporabo prasugrela (n = 171) v primerjavi s placebom (n = 170) pri bolnikih, starih od 2 do manj kot 18 let, z anemijo srpastih celic, za zmanjšanje vazookluzivne krize v študiji III. faze. Študija ni izpolnila nobenega od primarnih in sekundarnih ciljev študije. Na splošno niso v tej populaciji bolnikov odkrili nobenih novih varnostnih spoznanj za prasugrel v monoterapiji.

5.2	Farmakokinetične lastnosti

Prasugrel je predzdravilo, ki se hitro presnavlja in vivo v aktivni presnovek in neaktivne presnovke. Izpostavljenost (AUC) aktivnemu presnovku je zmerno do nizko variabilna med-osebami (27 %) in pri-osebah (19 %). Farmakokinetika prasugrela je podobna pri zdravih osebah, bolnikih s stabilno aterosklerozo in bolnikih, ki imajo perkutano koronarno intervencijo.

Absorpcija

Absorpcija in presnova prasugrela je hitra, vrh plazemske koncentracije (Cmax) aktivnega presnovka se pojavi v približno 30 minutah. Izpostavljenost (AUC) aktivnemu presnovku se povečuje sorazmerno z razponom terapevtskega odmerka. V študiji pri zdravih osebah je bila AUC aktivnega presnovka nespremenjena pri obroku z veliko maščob in kalorij, vendar se je Cmax znižal za 49 % in čas do dosega Cmax (Tmax) je bil podaljšan z 0,5 na 1,5 ure. Prasugrel so v študiji TRITON dajali neodvisno od hrane. Zato lahko prasugrel dajemo neodvisno od hrane, vendar lahko dajanje polnilnega odmerka prasugrela na tešče nudi najhitrejši začetek delovanja (glejte poglavje 4.2).

Porazdelitev

Vezava aktivnega presnovka na humani serumski albumin (v 4 % pufrski raztopini) je bila 98 %.

Biotransformacija

Po peroralnem dajanju prasugrela v plazmi ni zaznati. V črevesju se hitro hidrolizira v tiolakton, ki se nato v eni stopnji s citokromom P450, zlasti s CYP3A4 in CYP2B6 ter v manjši meri s CYP2C9 in CYP2C19, presnovi do aktivnega presnovka. Aktivni presnovek se nato nadalje presnovi v dve neaktivni spojini, z S­metilizacijo ali s konjugacijo s cisteinom.

Pri zdravih osebah, bolnikih s stabilno aterosklerozo in bolnikih z ACS, ki so prejeli prasugrel, zaradi genetske variacije CYP3A5, CYP2B6, CYP2C9 ali CYP2C19 ni bilo pomembnega učinka na farmakokinetiko prasugrela ali njegovo zaviranje agregacije trombocitov.

Izločanje

Približno 68 % odmerka prasugrela se v obliki neaktivnih presnovkov izloči z urinom in 27 % z blatom. Aktivni presnovek ima razpolovni čas izločanja približno 7,4 ure (razpon 2–15 ur).

Farmakokinetika pri posebnih populacijah

Starejši
V študiji zdravih oseb, starih med 20 in 80 let, leta niso imela značilnega vpliva na farmakokinetiko prasugrela ali njegovo zaviranje agregacije trombocitov. V velikem klinični študiji faze 3 je bila srednja ocenjena izpostavljenost (AUC) aktivnemu presnovku 19 % višja pri zelo starih bolnikih (≥ 75 let) v primerjavi z osebami < 75 let. Prasugrel moramo uporabljati previdno pri bolnikih ≥ 75 let zaradi možnega tveganja za krvavitev v tej populaciji (glejte poglavji 4.2 in 4.4). V študiji z bolniki s stabilno aterosklerozo je povprečen AUC aktivnega presnovka pri bolnikih ≥ 75 let, ki so jemali 5 mg prasugrela, znašala približno polovico AUC pri bolnikih < 65 let, ki so jemali 10 mg prasugrela, antitrombotični učinek 5­miligramskega odmerka pa je bil manjši, vendar ni bil slabši od 10­miligramskega odmerka.

Okvara jeter
Prilagoditev odmerka ni potrebna pri bolnikih z blago do zmerno okvaro jeter (razreda A in B po Child Pugh­u). Farmakokinetika prasugrela in njegovo zaviranje agregacije trombocitov sta podobna pri osebah z blago do zmerno okvaro jeter v primerjavi z zdravimi osebami. Farmakokinetike in farmakodinamike prasugrela pri bolnikih s hudo okvaro jeter niso preučevali. Prasugrela ne smemo uporabljati pri bolnikih s hudo okvaro jeter (glejte poglavje 4.3).

Okvara ledvic
Prilagoditev odmerka ni potrebna pri bolnikih z okvaro ledvic, vključno z bolniki s končno ledvično odpovedjo. Farmakokinetika prasugrela in njegovo zaviranje agregacije trombocitov sta podobna pri bolnikih z zmerno okvaro ledvic (GFR 30 < 50 ml/min/1,73 m²) in zdravih osebah. Zaviranje agregacije trombocitov, povzročeno s prasugrelom, je bilo tudi podobno pri bolnikih z ESRD, ki so potrebovali hemodializo, v primerjavi z zdravimi osebami, čeprav je bila pri ESRD bolnikih Cmax aktivnega presnovka zmanjšana za 51 %, AUC pa za 42 %.

Telesna masa
Srednja izpostavljenost (AUC) aktivnemu presnovku prasugrela je približno 30–40 % višja pri zdravih osebah in bolnikih s telesno maso < 60 kg, v primerjavi s tistimi, ki tehtajo ≥ 60 kg. Prasugrel moramo uporabljati previdno pri bolnikih s telesno maso < 60 kg, zaradi možnega tveganja za krvavitev v tej populaciji (glejte poglavje 4.4). V študiji z bolniki s stabilno aterosklerozo je bil povprečen AUC aktivnega presnovka pri bolnikih < 60 kg, ki so jemali 5 mg prasugrela, za 38 % nižji kot pri bolnikih ≥ 60 kg, ki so jemali 10 mg prasugrela, antitrombotični učinek 5­miligramskega odmerka pa je bil podoben 10­miligramskemu odmerku.

Etnična pripadnost
V študijah klinične farmakologije je bil AUC aktivnega presnovka po prilagoditvi glede telesne mase približno 19 % višji pri kitajskih, japonskih in korejskih preiskovancih v primerjavi z AUC pri belcih, zlasti zaradi višje izpostavljenosti pri azijskih osebah < 60 kg. Razlik v izpostavljenosti pri kitajskih, japonskih in korejskih preiskovancih ni bilo. Izpostavljenost pri osebah afriškega ali španskega izvora je primerljiva s tisto pri belcih. Prilagoditev odmerka na osnovi etnične pripadnosti ni potrebna.

Spol
Pri zdravih osebah in bolnikih je farmakokinetika prasugrela podobna pri moških in ženskah.

Pediatrična populacija
Farmakokinetike in farmakodinamike prasugrela v pediatrični populaciji niso preučevali (glejte poglavje 4.2).

5.3	Predklinični podatki o varnosti

Predklinični podatki na osnovi običajnih študij farmakološke varnosti, toksičnosti pri ponavljajočih odmerkih, genotoksičnosti, kancerogenega potenciala in vpliva na sposobnost razmnoževanja ne kažejo posebnega tveganja za človeka. V predkliničnih študijah so učinke opazili samo pri izpostavljenosti, ki je močno presegala največjo izpostavljenost pri človeku, kar kaže na majhen pomen za klinično uporabo.

Toksikološke študije razvoja ploda/zarodka pri podganah in zajcih niso podale dokazov o malformacijah zaradi prasugrela. Pri zelo visokem odmerku (> 240-kratnik priporočenega dnevnega vzdrževalnega odmerka za ljudi na osnovi mg/m²), ki je povzročil učinke na telesno maso breje samice in/ali uživanje hrane, je bil opazen rahel upad telesne mase mladičev (glede na kontrolo). V pre- in post-natalnih študijah pri podganah zdravljenje breje samice ni imelo učinka na vedenjski ali razmnoževalni razvoj mladičev pri odmerkih izpostavitve do 240-kratnemu priporočenemu dnevnemu vzdrževalnemu odmerku pri ljudeh (na osnovi mg/m²).

V 2­letni študiji pri podganah pri izpostavitvah prasugrelu v obsegu do več kot 75­kratnim priporočenim terapevtskim odmerkom pri ljudeh (na osnovi plazemske izpostavitve aktivnemu in pomembnejšim krožečim humanim presnovkom), niso opazili tumorjev, povezanih z učinkovino. Povečana incidenca tumorjev (hepatocelularni adenomi) je bila opazna pri miših, ki so bile 2 leti izpostavljene visokim odmerkom (> 75-kratni odmerek v primerjavi z ljudmi), vendar so to ocenili kot sekundarno glede na indukcijo encima, povzročeno s prasugrelom. Povezava jetrnih tumorjev in indukcije encima z zdravili, značilna za glodavce, je dobro dokumentirana v literaturi. Večje pojavljanje jetrnih tumorjev zaradi dajanja prasugrela pri miših ni ocenjeno kot pomemben dejavnik tveganja za ljudi.


6.	FARMACEVTSKI PODATKI

6.1	Seznam pomožnih snovi

Jedro tablete

mikrokristalna celuloza
manitol
krospovidon
brezvodni koloidni silicijev dioksid
magnezijev stearat

Filmska obloga

polivinilalkohol
smukec
titanov dioksid (E171)
gliceril monokaprilat monokaprinat
natrijev lavril sulfat
rumeni železov oksid (E172)
barvilo oranžno FCF (E110) [samo Prasugrel Viatris 10 mg]
rdeči železov oksid (E172) [samo Prasugrel Viatris 10 mg]

6.2	Inkompatibilnosti

Navedba smiselno ni potrebna.

6.3	Rok uporabnosti

2 leti

6.4	Posebna navodila za shranjevanje

Prasugrel Viatris 5 mg

Shranjujte pri temperaturi do 30 °C. Shranjujte v originalni ovojnini za zagotovitev zaščite pred vlago.

Prasugrel Viatris 10 mg

HDPE plastenka
Shranjujte pri temperaturi do 25 °C. Shranjujte v originalni ovojnini za zagotovitev zaščite pred vlago.

Pakiranja v pretisnih omotih
Shranjujte pri temperaturi do 30 °C. Shranjujte v originalni ovojnini za zagotovitev zaščite pred vlago.

6.5	Vrsta ovojnine in vsebina

Prasugrel Viatris 5 mg

HDPE plastenka
Bela neprozorna HDPE plastenka z belim neprozornim polipropilenskim navojnim pokrovčkom in aluminijastim indukcijskim tesnilom. Vsaka plastenka vsebuje sušilno sredstvo z oznako »DO NOT EAT« in 28 ali 30 filmsko obloženih tablet.
Vsaka škatla vsebuje 1 plastenko.

Pakiranja v pretisnih omotih 
Pakiranja v pretisnih omotih iz OPA/Al/PE/sušilno sredstvo/PE-Al, ki vsebujejo 28, 30, 84 ali 98 filmsko obloženih tablet.

Prasugrel Viatris 10 mg


HDPE plastenka
Bela neprozorna HDPE plastenka z belim neprozornim polipropilenskim navojnim pokrovčkom in aluminijastim indukcijskim tesnilom. Vsaka plastenka vsebuje sušilno sredstvo z oznako »DO NOT EAT« in 28 ali 30 filmsko obloženih tablet.
Vsaka škatla vsebuje 1 plastenko.

Pakiranja v pretisnih omotih 
Pakiranja v pretisnih omotih iz OPA/Al/PE/sušilno sredstvo/PE-Al, ki vsebujejo 28, 30, 84, 90 ali 98 filmsko obloženih tablet.
Pakiranja v perforiranih deljivih pretisnih omotih s posameznimi odmerki iz OPA/Al/PE/sušilno sredstvo/PE-Al, ki vsebujejo 30 x 1 ali 90 x 1 filmsko obloženo tableto.

6.6	Posebni varnostni ukrepi za odstranjevanje

Ni posebnih zahtev.


7.	IMETNIK DOVOLJENJA ZA PROMET Z ZDRAVILOM

Viatris Limited, Damastown Industrial Park, Mulhuddart, Dublin 15, DUBLIN, Irska

8.	ŠTEVILKA (ŠTEVILKE) DOVOLJENJA (DOVOLJENJ) ZA PROMET Z ZDRAVILOM

Prasugrel Viatris 5 mg

EU/1/18/1273/001
EU/1/18/1273/003
EU/1/18/1273/005
EU/1/18/1273/006
EU/1/18/1273/007
EU/1/18/1273/008

Prasugrel Viatris 10 mg

EU/1/18/1273/002
EU/1/18/1273/004
EU/1/18/1273/009
EU/1/18/1273/010
EU/1/18/1273/011
EU/1/18/1273/012
EU/1/18/1273/013
EU/1/18/1273/014
EU/1/18/1273/015


9.	DATUM PRIDOBITVE/PODALJŠANJA DOVOLJENJA ZA PROMET Z ZDRAVILOM

Datum prve odobritve: 16. maj 2018
Datum zadnjega podaljšanja: 20. marec 2023


10.	DATUM ZADNJE REVIZIJE BESEDILA


Podrobne informacije o zdravilu so objavljene na spletni strani Evropske agencije za zdravila http://www.ema.europa.eu.

A.	PROIZVAJALEC (PROIZVAJALCI), ODGOVOREN (ODGOVORNI) ZA SPROŠČANJE SERIJ

B.	POGOJI ALI OMEJITVE GLEDE OSKRBE IN UPORABE

C.	DRUGI POGOJI IN ZAHTEVE DOVOLJENJA ZA PROMET Z ZDRAVILOM

D.	POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA



A.	PROIZVAJALEC (PROIZVAJALCI), ODGOVOREN (ODGOVORNI) ZA SPROŠČANJE SERIJ

Ime in naslov proizvajalca (proizvajalcev), odgovornega (odgovornih) za sproščanje serij

McDermott Laboratories t/a Gerard Laboratories t/a Mylan Dublin
35/36 Baldoyle Industrial Estate
Grange Road
Dublin 13
Irska

Mylan Hungary Kft./Mylan Hungary Ltd.
Mylan utca 1
2900 Komarom
Madžarska

V natisnjenem navodilu za uporabo zdravila morata biti navedena ime in naslov proizvajalca, odgovornega za sprostitev zadevne serije.


B.	POGOJI ALI OMEJITVE GLEDE OSKRBE IN UPORABE

Predpisovanje in izdaja zdravila je le na recept.


C.	DRUGI POGOJI IN ZAHTEVE DOVOLJENJA ZA PROMET Z ZDRAVILOM

Redno posodobljena poročila o varnosti zdravila (PSUR)

Zahteve glede predložitve PSUR za to zdravilo so določene v seznamu referenčnih datumov EU (seznamu EURD), opredeljenem v členu 107c(7) Direktive 2001/83/ES, in vseh kasnejših posodobitvah, objavljenih na evropskem spletnem portalu o zdravilih.


D.	POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA

Načrt za obvladovanje tveganj (RMP)

Imetnik dovoljenja za promet z zdravilom bo izvedel zahtevane farmakovigilančne aktivnosti in ukrepe, podrobno opisane v sprejetem RMP, predloženem v modulu 1.8.2 dovoljenja za promet z zdravilom, in vseh nadaljnjih sprejetih posodobitvah RMP.

Posodobljen RMP je treba predložiti:
na zahtevo Evropske agencije za zdravila;
ob vsakršni spremembi sistema za obvladovanje tveganj, zlasti kadar je tovrstna sprememba posledica prejema novih informacij, ki lahko privedejo do znatne spremembe razmerja med koristmi in tveganji, ali kadar je ta sprememba posledica tega, da je bil dosežen pomemben mejnik (farmakovigilančni ali povezan z zmanjševanjem tveganja).

























PRILOGA III

OZNAČEVANJE IN NAVODILO ZA UPORABO


























A. OZNAČEVANJE



PODATKI NA ZUNANJI OVOJNINI IN PRIMARNI OVOJNINI

ŠKATLA ZA PLASTENKO IN NALEPKA NA PLASTENKI 5 MG FILMSKO OBLOŽENIH TABLET


1.	IME ZDRAVILA

Prasugrel Viatris 5 mg filmsko obložene tablete
prasugrel


2.	NAVEDBA ENE ALI VEČ UČINKOVIN

Ena tableta vsebuje 5 mg prasugrela v obliki prasugrel besilata.


3.	SEZNAM POMOŽNIH SNOVI



4.	FARMACEVTSKA OBLIKA IN VSEBINA

filmsko obložena tableta

28 filmsko obloženih tablet
30 filmsko obloženih tablet


5.	POSTOPEK IN POT(I) UPORABE ZDRAVILA

Pred uporabo preberite priloženo navodilo!
Za peroralno uporabo.


6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK

Zdravilo shranjujte nedosegljivo otrokom!


7.	DRUGA POSEBNA OPOZORILA, ČE SO POTREBNA



8.	DATUM IZTEKA ROKA UPORABNOSTI ZDRAVILA

EXP


9.	POSEBNA NAVODILA ZA SHRANJEVANJE

Shranjujte pri temperaturi do 30 °C. Shranjujte v originalni ovojnini za zagotovitev zaščite pred vlago.


10.	POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI



11.	IME IN NASLOV IMETNIKA DOVOLJENJA ZA PROMET Z ZDRAVILOM

Samo na škatli:
Viatris Limited, Damastown Industrial Park, Mulhuddart, Dublin 15, DUBLIN, Irska

Samo na nalepki na plastenki:
Viatris Limited


12.	ŠTEVILKA(E) DOVOLJENJA (DOVOLJENJ) ZA PROMET

EU/1/18/1273/001
EU/1/18/1273/003


13.	ŠTEVILKA SERIJE

Lot


14.	NAČIN IZDAJANJA ZDRAVILA



15.	NAVODILA ZA UPORABO



16.	PODATKI V BRAILLOVI PISAVI

Samo na škatli:
Prasugrel Viatris 5 mg


17. EDINSTVENA OZNAKA – DVODIMENZIONALNA ČRTNA KODA

Samo na škatli:
Vsebuje dvodimenzionalno črtno kodo z edinstveno oznako.


18. EDINSTVENA OZNAKA – V BERLJIVI OBLIKI

Samo na škatli:
PC
SN
NN


PODATKI NA ZUNANJI OVOJNINI

ŠKATLA ZA PRETISNE OMOTE 5 MG FILMSKO OBLOŽENIH TABLET


1.	IME ZDRAVILA

Prasugrel Viatris 5 mg filmsko obložene tablete
prasugrel


2.	NAVEDBA ENE ALI VEČ UČINKOVIN

Ena tableta vsebuje 5 mg prasugrela v obliki prasugrel besilata.


3.	SEZNAM POMOŽNIH SNOVI



4.	FARMACEVTSKA OBLIKA IN VSEBINA

filmsko obložena tableta

28 filmsko obloženih tablet
30 filmsko obloženih tablet
84 filmsko obloženih tablet
98 filmsko obloženih tablet


5.	POSTOPEK IN POT(I) UPORABE ZDRAVILA

Pred uporabo preberite priloženo navodilo!
Za peroralno uporabo.


6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK

Zdravilo shranjujte nedosegljivo otrokom!


7.	DRUGA POSEBNA OPOZORILA, ČE SO POTREBNA



8.	DATUM IZTEKA ROKA UPORABNOSTI ZDRAVILA

EXP


9.	POSEBNA NAVODILA ZA SHRANJEVANJE

Shranjujte pri temperaturi do 30 °C. Shranjujte v originalni ovojnini za zagotovitev zaščite pred vlago.


10.	POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI



11.	IME IN NASLOV IMETNIKA DOVOLJENJA ZA PROMET Z ZDRAVILOM

Viatris Limited, Damastown Industrial Park, Mulhuddart, Dublin 15, DUBLIN, Irska


12.	ŠTEVILKA(E) DOVOLJENJA (DOVOLJENJ) ZA PROMET

EU/1/18/1273/005
EU/1/18/1273/006
EU/1/18/1273/007
EU/1/18/1273/008


13.	ŠTEVILKA SERIJE

Lot


14.	NAČIN IZDAJANJA ZDRAVILA



15.	NAVODILA ZA UPORABO



16.	PODATKI V BRAILLOVI PISAVI

Prasugrel Viatris 5 mg


17. EDINSTVENA OZNAKA – DVODIMENZIONALNA ČRTNA KODA

Vsebuje dvodimenzionalno črtno kodo z edinstveno oznako.


18. EDINSTVENA OZNAKA – V BERLJIVI OBLIKI

PC
SN
NN


	PODATKI, KI MORAJO BITI NAJMANJ NAVEDENI NA PRETISNEM OMOTU ALI DVOJNEM TRAKU

PRETISNI OMOT 5 MG FILMSKO OBLOŽENIH TABLET




	1.	IME ZDRAVILA



Prasugrel Viatris 5 mg filmsko obložene tablete
prasugrel


	2.	IME IMETNIKA DOVOLJENJA ZA PROMET Z ZDRAVILOM


 
Viatris Limited


	3.	DATUM IZTEKA ROKA UPORABNOSTI ZDRAVILA



EXP


	4.	ŠTEVILKA SERIJE



Lot


	5.	DRUGI PODATKI 







PODATKI NA ZUNANJI OVOJNINI IN PRIMARNI OVOJNINI

ŠKATLA ZA PLASTENKO IN NALEPKA NA PLASTENKI 10 MG FILMSKO OBLOŽENIH TABLET


1.	IME ZDRAVILA

Prasugrel Viatris 10 mg filmsko obložene tablete
prasugrel


2.	NAVEDBA ENE ALI VEČ UČINKOVIN

Ena tableta vsebuje 10 mg prasugrela v obliki prasugrel besilata.


3.	SEZNAM POMOŽNIH SNOVI

Vsebuje sončno rumeno barvilo FCF (E110). Za nadaljnje informacije glejte navodilo za uporabo.


4.	FARMACEVTSKA OBLIKA IN VSEBINA

filmsko obložena tableta

28 filmsko obloženih tablet
30 filmsko obloženih tablet


5.	POSTOPEK IN POT(I) UPORABE ZDRAVILA

Pred uporabo preberite priloženo navodilo!
Za peroralno uporabo.


6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK

Zdravilo shranjujte nedosegljivo otrokom!


7.	DRUGA POSEBNA OPOZORILA, ČE SO POTREBNA



8.	DATUM IZTEKA ROKA UPORABNOSTI ZDRAVILA

EXP


9.	POSEBNA NAVODILA ZA SHRANJEVANJE

Shranjujte pri temperaturi do 25 °C. Shranjujte v originalni ovojnini za zagotovitev zaščite pred vlago.


10.	POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI



11.	IME IN NASLOV IMETNIKA DOVOLJENJA ZA PROMET Z ZDRAVILOM

Samo na škatli:
Viatris Limited, Damastown Industrial Park, Mulhuddart, Dublin 15, DUBLIN, Irska

Samo na nalepki na plastenki:
Viatris Limited


12.	ŠTEVILKA(E) DOVOLJENJA (DOVOLJENJ) ZA PROMET

EU/1/18/1273/002
EU/1/18/1273/004


13.	ŠTEVILKA SERIJE

Lot


14.	NAČIN IZDAJANJA ZDRAVILA



15.	NAVODILA ZA UPORABO



16.	PODATKI V BRAILLOVI PISAVI

Samo na škatli:
Prasugrel Viatris 10 mg


17. EDINSTVENA OZNAKA – DVODIMENZIONALNA ČRTNA KODA

Samo na škatli:
Vsebuje dvodimenzionalno črtno kodo z edinstveno oznako.


18. EDINSTVENA OZNAKA – V BERLJIVI OBLIKI

Samo na škatli:
PC
SN
NN


PODATKI NA ZUNANJI OVOJNINI

ŠKATLA ZA PRETISNE OMOTE 10 MG FILMSKO OBLOŽENIH TABLET


1.	IME ZDRAVILA

Prasugrel Viatris 10 mg filmsko obložene tablete
prasugrel


2.	NAVEDBA ENE ALI VEČ UČINKOVIN

Ena tableta vsebuje 10 mg prasugrela v obliki prasugrel besilata.


3.	SEZNAM POMOŽNIH SNOVI

Vsebuje sončno rumeno barvilo FCF (E110). Za nadaljnje informacije glejte navodilo za uporabo.


4.	FARMACEVTSKA OBLIKA IN VSEBINA

filmsko obložena tableta

28 filmsko obloženih tablet
30 filmsko obloženih tablet
30 x 1 filmsko obložena tableta
84 filmsko obloženih tablet
90 filmsko obloženih tablet
90 x 1 filmsko obložena tableta
98 filmsko obloženih tablet


5.	POSTOPEK IN POT(I) UPORABE ZDRAVILA

Pred uporabo preberite priloženo navodilo!
Za peroralno uporabo.


6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK

Zdravilo shranjujte nedosegljivo otrokom!


7.	DRUGA POSEBNA OPOZORILA, ČE SO POTREBNA



8.	DATUM IZTEKA ROKA UPORABNOSTI ZDRAVILA

EXP


9.	POSEBNA NAVODILA ZA SHRANJEVANJE

Shranjujte pri temperaturi do 30 °C. Shranjujte v originalni ovojnini za zagotovitev zaščite pred vlago.


10.	POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI



11.	IME IN NASLOV IMETNIKA DOVOLJENJA ZA PROMET Z ZDRAVILOM


Viatris Limited, Damastown Industrial Park, Mulhuddart, Dublin 15, DUBLIN, Irska


12.	ŠTEVILKA(E) DOVOLJENJA (DOVOLJENJ) ZA PROMET

EU/1/18/1273/009
EU/1/18/1273/010
EU/1/18/1273/011
EU/1/18/1273/012
EU/1/18/1273/013
EU/1/18/1273/014
EU/1/18/1273/015


13.	ŠTEVILKA SERIJE

Lot


14.	NAČIN IZDAJANJA ZDRAVILA



15.	NAVODILA ZA UPORABO



16.	PODATKI V BRAILLOVI PISAVI

Prasugrel Viatris 10 mg


17. EDINSTVENA OZNAKA – DVODIMENZIONALNA ČRTNA KODA

Vsebuje dvodimenzionalno črtno kodo z edinstveno oznako.


18. EDINSTVENA OZNAKA – V BERLJIVI OBLIKI

PC
SN
NN



	PODATKI, KI MORAJO BITI NAJMANJ NAVEDENI NA PRETISNEM OMOTU ALI DVOJNEM TRAKU

PRETISNI OMOT 10 MG FILMSKO OBLOŽENIH TABLET




	1.	IME ZDRAVILA



Prasugrel Viatris 10 mg filmsko obložene tablete
prasugrel


	2.	IME IMETNIKA DOVOLJENJA ZA PROMET Z ZDRAVILOM



Viatris Limited


	3.	DATUM IZTEKA ROKA UPORABNOSTI ZDRAVILA



EXP


	4.	ŠTEVILKA SERIJE



Lot


	5.	DRUGI PODATKI 




























B. NAVODILO ZA UPORABO



Navodilo za uporabo

Prasugrel Viatris 5 mg filmsko obložene tablete
Prasugrel Viatris 10 mg filmsko obložene tablete
prasugrel

Pred začetkom jemanja zdravila natančno preberite navodilo, ker vsebuje za vas pomembne podatke!
Navodilo shranite. Morda ga boste želeli ponovno prebrati.
Če imate dodatna vprašanja, se posvetujte s svojim zdravnikom ali s farmacevtom.
Zdravilo je bilo predpisano vam osebno in ga ne smete dajati drugim. Njim bi lahko celo škodovalo, čeprav imajo znake bolezni, podobne vašim.
Če opazite kateri koli neželeni učinek, se posvetujte z zdravnikom ali farmacevtom. Posvetujte se tudi, če opazite neželene učinke, ki niso navedeni v tem navodilu. Glejte poglavje 4.


Kaj vsebuje navodilo
1.	Kaj je zdravilo Prasugrel Viatris in za kaj ga uporabljamo
2.	Kaj morate vedeti, preden boste vzeli zdravilo Prasugrel Viatris
3.	Kako jemati zdravilo Prasugrel Viatris
4.	Možni neželeni učinki
5.	Shranjevanje zdravila Prasugrel Viatris
6.	Vsebina pakiranja in dodatne informacije


1.	Kaj je zdravilo Prasugrel Viatris in za kaj ga uporabljamo

Zdravilo Prasugrel Viatris, ki vsebuje učinkovino prasugrel, spada v skupino zdravil, imenovanih zdravila proti trombocitom. Trombociti (krvne ploščice) so zelo majhni delci celice, ki krožijo v krvi. Ko je krvna žila poškodovana, na primer ob ureznini, se trombociti združijo skupaj, da pomagajo tvoriti krvni strdek (tromb). Zato so trombociti nujni za pomoč pri zaustavitvi krvavitve. Če se strdki tvorijo v trdi žili, kot je arterija, so lahko zelo nevarni, ker lahko prekinejo dotok krvi, s čimer povzročijo srčni infarkt (miokardni infarkt), možgansko kap ali smrt. Strdki v arterijah, ki oskrbujejo srce s krvjo, lahko tudi zmanjšajo dotok krvi, s čimer povzročijo nestabilno angino pektoris (huda bolečina v prsih).

Zdravilo Prasugrel Viatris zavira združevanje trombocitov in tako zmanjša možnost za tvorbo krvnega strdka.

Zdravilo Prasugrel Viatris so vam predpisali, ker ste že imeli srčni infarkt ali nestabilno angino pektoris in so vas zdravili s postopkom, s katerim so odprli zamašene arterije v srcu. Morda imate tudi eno ali več žilnih opornic, ki razširjajo zamašeno ali zožano arterijo, ki oskrbuje srce s krvjo. Zdravilo Prasugrel Viatris zmanjša možnost, da bi prišlo do naslednjega srčnega infarkta ali možganske kapi ali da bi umrli zaradi enega izmed teh aterotrombotičnih dogodkov. Vaš zdravnik vam bo predpisal tudi acetilsalicilno kislino (npr. aspirin), drugo zdravilo proti trombocitom.


2.	Kaj morate vedeti, preden boste vzeli zdravilo Prasugrel Viatris

Ne jemljite zdravila Prasugrel Viatris
če ste alergični na prasugrel ali katero koli sestavino tega zdravila (navedeno v poglavju 6). Alergijsko reakcijo lahko prepoznate kot izpuščaj, srbenje, otečen obraz, otečene ustnice ali kratko sapo. Če se vam to zgodi, nemudoma povejte svojemu zdravniku.
če imate zdravstveno stanje, ki trenutno povzroča krvavitev, kot je krvavitev iz želodca ali črevesja.
če ste kadar koli imeli možgansko kap ali tranzitorno ishemično atako.
če imate hudo bolezen jeter.

Opozorila in previdnostni ukrepi

Preden vzamete zdravilo Prasugrel Viatris:

Pred začetkom jemanja zdravila Prasugrel Viatris se posvetujte z zdravnikom.

Povejte svojemu zdravniku, preden vzamete zdravilo Prasugrel Viatris, če se katero koli izmed spodnjih stanj nanaša na vas:

Če imate povečano tveganje za krvavitev, kot je:
starost 75 let ali več, Vaš zdravnik vam mora predpisati dnevni odmerek 5 mg, ker obstaja večje tveganje za krvavitev pri bolnikih, starejših od 75 let.
nedavna resna poškodba,
nedavni kirurški poseg (vključno z nekaterimi zobozdravstvenimi posegi),
nedavna ali ponovna krvavitev iz želodca ali črevesja (npr. želodčni ulkus ali polipi debelega črevesja),
telesna masa nižja od 60 kg. Vaš zdravnik vam mora predpisati dnevni odmerek zdravila Prasugrel Viatris 5 mg, če tehtate manj kot 60 kg.
ledvična bolezen ali zmerne težave z jetri,
jemanje nekaterih vrst zdravil (glejte »Druga zdravila in zdravilo Prasugrel Viatris« spodaj),
načrtovan kirurški poseg (vključno z nekaterimi zobozdravstvenimi posegi) v naslednjih sedmih dneh. Vaš zdravnik vam bo morda naročil, da začasno prenehate jemati zdravilo Prasugrel Viatris zaradi povečanega tveganja za krvavitev.
Če ste pri jemanju klopidogrela ali drugih zdravil proti trombocitom dobili alergijsko (preobčutljivostno) reakcijo, to pred začetkom jemanja zdravila Prasugrel Viatris povejte svojemu zdravniku. Če ob jemanju zdravila Prasugrel Viatris opazite alergijske reakcije, ki se kažejo kot izpuščaj, srbenje, otekel obraz, otekle ustnice ali težko dihanje, morate o tem nemudoma obvestiti svojega zdravnika.

Med jemanjem zdravila Prasugrel Viatris:

Če se pojavi zdravstveno stanje, imenovano trombotična trombocitopenična purpura (TTP), morate o tem nemudoma obvestiti svojega zdravnika. To stanje se kaže z vročino, podkožnimi modricami, ki lahko izgledajo kot rdeče pike, z ali brez nepojasnjene hude utrujenosti, zmedenosti, porumenitve kože in oči (zlatenica) (glejte poglavje 4 »Možni neželeni učinki«).

Otroci in mladostniki
Zdravilo Prasugrel Viatris se ne sme uporabljati pri otrocih in mladostnikih, mlajših od 18 let.

Druga zdravila in zdravilo Prasugrel Viatris
Obvestite zdravnika, če jemljete, ste pred kratkim jemali ali pa boste morda začeli jemati katero koli drugo zdravilo, tudi če ste ga dobili brez recepta, prehranska dopolnila ali zeliščna sredstva. Še posebej je pomembno, da poveste svojemu zdravniku, če se zdravite s/z:
· klopidogrelom (zdravilom proti trombocitom),
· varfarinom (antikoagulantom),
· »nesteroidnimi protivnetnimi zdravili« za bolečino in vročino (kot je ibuprofen, naproksen, etorikoksib).
Če jih jemljete skupaj z zdravilom Prasugrel Viatris, lahko ta zdravila povečajo tveganje za krvavitev. 

Obvestite zdravnika, če jemljete morfin ali druge opioide (ki se uporabljajo za zdravljenje hude bolečine).

Medtem ko jemljete zdravilo Prasugrel Viatris, vzemite druga zdravila samo, če vam zdravnik pove, da jih smete.

Nosečnost in dojenje
Če ste noseči ali dojite, menite, da bi lahko bili noseči ali načrtujete zanositev, se posvetujte z zdravnikom, preden vzamete to zdravilo.

Povejte svojemu zdravniku, če zanosite ali poskušate zanositi, medtem ko jemljete zdravilo Prasugrel Viatris. Zdravilo Prasugrel Viatris lahko jemljete samo po posvetu z vašim zdravnikom glede možnih koristi in kakršnih koli možnih tveganjih za vašega nerojenega otroka.

Če dojite, se posvetujte z zdravnikom ali farmacevtom, preden vzamete katero koli zdravilo.

Vpliv na sposobnost upravljanja vozil in strojev
Za zdravilo Prasugrel Viatris je malo verjetno, da vpliva na vašo sposobnost upravljanja vozil in strojev.

Prasugrel Viatris 5 mg vsebuje natrij
To zdravilo vsebuje manj kot 1 mmol natrija (23 mg) na tableto, kar v bistvu pomeni ''brez natrija''.

Prasugrel Viatris 10 mg vsebuje barvilo oranžno FCF (E110) in natrij
Barvilo oranžno FCF je barvilo, ki lahko povzroči alergijske reakcije.
To zdravilo vsebuje manj kot 1 mmol natrija (23 mg) na tableto, kar v bistvu pomeni ''brez natrija''.


3.	Kako jemati zdravilo Prasugrel Viatris

Pri jemanju tega zdravila natančno upoštevajte navodila zdravnika. Če ste negotovi, se posvetujte z zdravnikom ali farmacevtom.

Običajen odmerek zdravila Prasugrel Viatris je 10 mg na dan. Vaše zdravljenje boste začeli z enkratnim odmerkom 60 mg. Če tehtate manj kot 60 kg ali ste starejši od 75 let, boste jemali odmerek 5 mg zdravila Prasugrel Viatris na dan. Vaš zdravnik vam bo tudi naročil, da jemljite acetilsalicilno kislino in vam povedal natančen odmerek, ki ga morate vzeti (običajno med 75 mg in 325 mg dnevno).

Zdravilo Prasugrel Viatris lahko jemljete s hrano ali brez nje. Odmerek vzemite ob približno istem času vsak dan. Tablet ne lomite in ne drobite.

Pomembno je, da poveste svojemu zdravniku, zobozdravniku in farmacevtu, da jemljete zdravilo Prasugrel Viatris.

Če ste vzeli večji odmerek zdravila Prasugrel Viatris, kot bi smeli
Nemudoma se obrnite na svojega zdravnika ali bolnišnico, saj imate morda tveganje za prekomerno krvavitev. Zdravniku morate pokazati vašo škatlo zdravila Prasugrel Viatris.

Če ste pozabili vzeti zdravilo Prasugrel Viatris
Če ste pozabili vzeti predvideni dnevni odmerek, vzemite zdravilo Prasugrel Viatris, ko se spomnite. Če ste pozabili vzeti svoj odmerek in je minil že ves dan, nadaljujte z jemanjem običajnega odmerka zdravila Prasugrel Viatris naslednji dan. Ne vzemite dvojnega odmerka, da bi nadomestili izpuščeni odmerek.

Če ste prenehali jemati zdravilo Prasugrel Viatris
Ne prenehajte jemati zdravila Prasugrel Viatris, ne da bi se prej posvetovali s svojim zdravnikom. Če zdravilo Prasugrel Viatris prenehate jemati prezgodaj, je lahko pri vas tveganje za srčno kap večje.

Če imate dodatna vprašanja o uporabi zdravila, se posvetujte z zdravnikom ali farmacevtom.


4.	Možni neželeni učinki

Kot vsa zdravila ima lahko tudi to zdravilo neželene učinke, ki pa se ne pojavijo pri vseh bolnikih.

Zdravnika nemudoma obvestite, če opazite kar koli od naslednjega:

nenadna odrevenelost ali šibkost rok, nog ali obraza, zlasti če je to samo na eni strani telesa,
nenadna zmedenost, težave z govorom ali razumevanjem drugih,
nenadne težave pri hoji ali izguba ravnotežja ali koordinacije,
nenadna omotica ali nenaden hud glavobol brez znanega vzroka.

Vse zgoraj našteto so lahko znaki možganske kapi. Možganska kap je občasen neželen učinek zdravila Prasugrel Viatris pri bolnikih, ki niso nikoli imeli možganske kapi ali tranzitorne ishemične atake (TIA).

Zdravnika prav tako nemudoma obvestite, če opazite karkoli od naslednjega:

vročino, podkožne modrice, ki lahko izgledajo kot rdeče pike, z ali brez nepojasnjene hude utrujenosti, zmedenosti, porumenitve kože in oči (zlatenica) (glejte poglavje 2 »Kaj morate vedeti, preden boste vzeli zdravilo Prasugrel Viatris«)
izpuščaj, srbenje, ali otekel obraz, otekle ustnice/jezik ali težko dihanje. To so lahko znaki hude alergijske reakcije (glejte poglavje 2 »Kaj morate vedeti, preden boste vzeli zdravilo Prasugrel Viatris«)

Zdravnika takoj obvestite, če opazite karkoli od naslednjega:

kri v urinu
krvavitev iz danke, kri v blatu ali črno blato
nenadzorovana krvavitev, na primer od ureza

Vse zgoraj našteto so lahko znaki krvavitve, najpogostejšega neželenega učinka z zdravilom Prasugrel Viatris. Čeprav le občasno, je huda krvavitev lahko smrtno nevarna.

Pogosti neželeni učinki (pojavijo se lahko pri največ 1 od 10 bolnikov)
krvavitev v želodec ali črevesje
krvavitev iz mesta vboda igle
krvavitev iz nosu
kožni izpuščaj
majhne rdeče modrice na koži (ekhimoza)
kri v urinu
hematom (podkožna krvavitev na mestu injiciranja ali v mišico, ki povzroča oteklino)
nizek hemoglobin ali nizko število rdečih krvnih celic (anemija)
modrice

Občasni neželeni učinki (pojavijo se lahko pri največ 1 od 100 bolnikov)
alergijske reakcije (izpuščaj, srbenje, otekle ustnice/jezik ali težko dihanje)
spontana krvavitev iz očesa, danke, dlesni ali v trebuh okrog notranjih organov
krvavitev po operaciji
izkašljevanje krvi
kri v blatu

Redki neželeni učinki (pojavijo se lahko pri največ 1 od 1.000 bolnikov)
nizko število trombocitov
podkožni hematom (podkožna krvavitev, ki povzroča oteklino)

Poročanje o neželenih učinkih
Če opazite katerega koli izmed neželenih učinkov, se posvetujte z zdravnikom ali farmacevtom. Posvetujte se tudi, če opazite neželene učinke, ki niso navedeni v tem navodilu. O neželenih učinkih lahko poročate tudi neposredno na nacionalni center za poročanje, ki je naveden v Prilogi V. S tem, ko poročate o neželenih učinkih, lahko prispevate k zagotovitvi več informacij o varnosti tega zdravila.


5.	Shranjevanje zdravila Prasugrel Viatris

Zdravilo shranjujte nedosegljivo otrokom!

Tega zdravila ne smete uporabljati po datumu izteka roka uporabnosti, ki je naveden na plastenki in škatli poleg oznake »EXP«. Rok uporabnosti zdravila se izteče na zadnji dan navedenega meseca.

Prasugrel Viatris 5 mg: Shranjujte pri temperaturi do 30 °C. Shranjujte v originalni ovojnini za zagotovitev zaščite pred vlago.

Prasugrel Viatris 10 mg: Shranjujte pri temperaturi do 25 °C. Shranjujte v originalni ovojnini za zagotovitev zaščite pred vlago.
Samo za pretisne omote: Shranjujte pri temperaturi do 30 °C. Shranjujte v originalni ovojnini za zagotovitev zaščite pred vlago.

Zdravila ne smete odvreči v odpadne vode ali med gospodinjske odpadke. O načinu odstranjevanja zdravila, ki ga ne uporabljate več, se posvetujte s farmacevtom. Taki ukrepi pomagajo varovati okolje.


6.	Vsebina pakiranja in dodatne informacije

Kaj vsebuje zdravilo Prasugrel Viatris
Učinkovina je prasugrel.
Prasugrel Viatris 5 mg: Ena filmsko obložena tableta vsebuje 5 mg prasugrela v obliki prasugrel besilata.
Prasugrel Viatris 10 mg: Ena filmsko obložena tableta vsebuje 10 mg prasugrela v obliki prasugrel besilata.

Pomožne snovi so:
Prasugrel Viatris 5 mg: mikrokristalna celuloza, manitol, krospovidon, brezvodni koloidni silicijev dioksid, magnezijev stearat, polivinilalkohol, smukec, titanov dioksid (E171), gliceril monokaprilat monokaprinat, natrijev lavril sulfat, rumeni železov oksid (E172). Glejte poglavje 2 »Prasugrel Viatris 5 mg vsebuje natrij«.

Prasugrel Viatris 10 mg: mikrokristalna celuloza, manitol, krospovidon, brezvodni koloidni silicijev dioksid, magnezijev stearat, polivinilalkohol, smukec, titanov dioksid (E171), gliceril monokaprilat monokaprinat, natrijev lavril sulfat, rumeni železov oksid (E172), barvilo oranžno FCF (E110), rdeči železov oksid (E172). Glejte poglavje 2 »Prasugrel Viatris 10 mg vsebuje barvilo oranžno FCF in natrij«.

Izgled zdravila Prasugrel Viatris in vsebina pakiranja

Prasugrel Viatris 10 mg: filmsko obložene tablete so bež barve, v obliki kapsule, bikonveksne, velikosti 11,15 mm × 5,15 mm, z vtisnjenim »PH4« na eni strani in »M« na drugi strani.
Zdravilo je na voljo v plastenkah s sušilnim sredstvom in 28 ali 30 filmsko obloženimi tabletami in v pretisnih omotih, ki vsebujejo 28, 30, 84, 90, 98 filmsko obloženih tablet, in v perforiranih deljivih pretisnih omotih s posameznimi odmerki, ki vsebujejo 30 x 1 in 90 x 1 filmsko obloženo tableto.

Prasugrel Viatris 5 mg: filmsko obložene tablete so rumene barve, v obliki kapsule, bikonveksne, velikosti 8,15 mm × 4,15 mm, z vtisnjenim »PH3« na eni strani in »M« na drugi strani.
Zdravilo je na voljo v plastenkah s sušilnim sredstvom in 28 ali 30 filmsko obloženimi tabletami in v pretisnih omotih, ki vsebujejo 28, 30, 84 ali 98 filmsko obloženih tablet.

Ne jejte ali odstranjujte sušilnega sredstva v plastenki.

Na trgu morda ni vseh pakiranj.

Imetnik dovoljenja za promet z zdravilom
Viatris Limited, Damastown Industrial Park, Mulhuddart, Dublin 15, DUBLIN, Irska

Proizvajalec
Mylan Hungary Kft
Mylan utca 1, 2900 Komárom, Madžarska

McDermott Laboratories Ltd. T/A Gerard Laboratories,
35/36 Baldoyle Industrial Estate, Grange Road, Dublin 13, Irska


Za vse morebitne nadaljnje informacije o tem zdravilu se lahko obrnete na predstavništvo imetnika dovoljenja za promet z zdravilom.

	België/Belgique/Belgien
Viatris
Tél/Tel: + 32 (0)2 658 61 00

	Lietuva
Viatris UAB
Tel: +370 5 205 1288


	България
Майлан ЕООД
Тел: +359 2 44 55 400

	Luxembourg/Luxemburg
Viatris
Tél/Tel: + 32 (0)2 658 61 00
(Belgique/Belgien)


	Česká republika
Viatris CZ s.r.o.
Tel: + 420 222 004 400

	Magyarország
Viatris Healthcare Kft.
Tel.: + 36 1 465 2100


	Danmark
Viatris ApS
Tlf: +45 28 11 69 32

	Malta
V.J. Salomone Pharma Ltd
Tel: + 356 21 22 01 74


	Deutschland
Viatris Healthcare GmbH
Tel: + 49 (0) 6172 888 01

	Nederland
Mylan BV
Tel: +31 (0)20 426 3300


	Eesti
Viatris OÜ
Tel: +49 800 0700 800

	Norge
Viatris AS
Tlf: + 47 66 75 33 00


	Ελλάδα
ViatrisHellas Ltd
Τηλ: +30 2100 100 002

	Österreich
Viatris Austria
Tel: +43 1 86390


	España
Viatris Pharmaceuticals, S.L.
Tel: + 34 900 102 712

	Polska
Viatris Healthcare Sp. z.o.o.
Tel.: + 48 22 546 64 00


	France
Viatris Santé
Tél. : +33 4 37 25 75 00

	Portugal
Mylan, Lda.
Tel: + 351 21 412 72 00


	Hrvatska
Viatris Hrvatska d.o.o.
Tel: +385 1 23 50 599

	România
BGP Products SRL
Tel: + 40 372 579 000


	Ireland
Viatris Limited
Tel: +353 1 8711600

	Slovenija
Viatris d.o.o.
Tel: + 386 1 23 63 180


	Ísland
Icepharma hf.
Sími: +354 540 8000

	Slovenská republika
Viatris Slovakia s.r.o.
Tel: +421 2 32 199 100


	Italia
Viatris Italia S.r.l.
Tel: + 39 02 612 46921

	Suomi/Finland
Viatris Oy
Puh/Tel: + 358 20 720 9555


	Κύπρος
CPO Pharmaceuticals Limited
Τηλ: +357 22863100
	Sverige
Viatris AB
Tel: + 46 (0)8 630 19 00


	Latvija
Viatris SIA
Tel: +371 676 055 80

	



Navodilo je bilo nazadnje revidirano dne

Drugi viri informacij
Podrobne informacije o zdravilu so objavljene na spletni strani Evropske agencije za zdravila https://www.ema.europa.eu.

